มีอาการปวดบริเวณท้องแถวลิ้นปี่เวลากินน้พหรืออาหาร​ ปวดมากคะ​ และจะรู้สึกแสบร้อนในคอตลอกเวลา​ มาจากสาเหตุอะไรอะ
สวัสดีค่ะ อาการปวดแสบลิ้นปี่เวลากลืนอาหาร แสบร้อนในคอนั้น อาจจะเกิดจากการมีกรดไหลย้อน มีกระเพาะอาหารอักเสบหรือแผลในกระเพาะอาหาร ปวดจากกล้ามเนื้อหรือกระดูกอ่อนที่อกอักเสบแต่มักไม่เป็นลักษณะแสบร้อน หรือปวดจากปลายเส้นประสาทอักเสบได้โดยกรดไหลย้อนเป็นภาวะที่ทำให้เกิดอาการดังกล่าวได้มาก จากการที่กรดจากกระเพาะอาหารไหลย้อนขึ้นไปที่คอ เบื้องต้นแนะนำการปรับพฤติกรรม ไม่กินแล้วนอนทันที รับประทานอาหารอ่อนๆย่อยง่าย หลีกเลี่ยงการรับประทานอาหารที่กระตุ้นให้มีอาการควรไปพบแพทย์หากปรับพฤติกรรมแล้วยังมีอาการเป็นมากต่อเนื่อง หรือมีคลื่นไส้ อาเจียน ถ่ายดำ อาเจียนเป็นเลือดด้วย